மராத்திய கூட்டமைப்பு

 '''மராத்திய கூட்டமைப்பு''' (Maratha confederacy), [[சிவாஜி (பேரரசர்)|சிவாஜி]]யின் மறைவிற்குப் பின்னர், [[முகலாயப் பேரரசு|முகலாயர்களின்]] தொடர் தாக்குதல்களால் [[மராத்தியப் பேரரசு]] சீர்குலைந்தது. 1707ல் முகலாயப் பேரரசர் [[அவுரங்கசீப்]]பின் மறைவுக்குப் பின்னர், மராத்தியப் பேரரசை மீண்டும்  நிலை நிறுத்துவதற்காக [[பேஷ்வா|பேஷ்வாக்களின்]]  ஆலோசனையின் படி,   சிவாஜியின் பேரன் சத்திரபதி  [[சாகுஜி]]யின் தலைமையில்,  மராத்தியப் படைத் தலைவர்கள் கொண்ட மராத்தியக் கூட்டமைப்பை [[பேஷ்வா]] [[பாஜிராவ்]] உருவாக்கினார்.&lt;ref&gt;[https://www.britannica.com/topic/Maratha-confederacy Maratha confederacy]&lt;/ref&gt;
 
 முன்னர் சத்திரபதி [[சாகுஜி]], தனது பேரரசை வழிநடத்திச் செல்ல தகுதியான பிரதம அமைச்சர் எனும் [[பேஷ்வா]] தலைமையில் அமைச்சரவையும், பேஷ்வாவுக்கு அடங்கி நடக்கும் படைத்தலைவர்களையும் நியமித்து, அவர்களுக்கு உரிய அதிகாரங்களை வழங்கியிருந்தார். 
 
 1749ல் [[சாகுஜி]]யின் மறைவிற்குப் பின்னர் மராத்தியப் பேரரசின் அனைத்து அதிகாரங்களும் [[பேஷ்வா|பேஷ்வாக்களிடம்]]&lt;ref&gt;[https://www.britannica.com/topic/peshwa Peshwa, MARATHA CHIEF MINISTER]&lt;/ref&gt; வந்தது. மராத்தியப் பேரரசர்கள் பொம்மைகளாக இருந்தனர்.  மராத்தியப் படைத்தலைவர்களான [[ஓல்கர் வம்சம்|ஓல்கர்கள்]], [[கெயிக்வாட்|கெயிக்வாட்டுகள்]], [[சிந்தியா]]க்கள்  மற்றும் [[போன்சலே]]க்கள் போன்ற மராத்திய அரச குலங்கள், [[வட இந்தியா]] மற்றும் [[மத்திய இந்தியா]], [[கிழக்கு இந்தியா]] மற்றும் [[மேற்கு இந்தியா|மேற்கு இந்தியப் பகுதிகளை]] கைப்பற்றினர். மராத்தியக் கூட்டமைப்பின் எல்லைகள் மேற்கே [[பஞ்சாப்]] முதல் கிழக்கே [[மேற்கு வங்காளம்]] வரையும், வடக்கே [[காஷ்மீர்]] முதல் தெற்கே [[ஆற்காடு]] வரை விரிவு படுத்தினர்.
 
 1761ல் [[மூன்றாம் பானிபட் போர்|மூன்றாம் பானிபட் போரில்]], ஆப்கானிய மன்னர் [[அகமது ஷா துரானி]]யின் படைகளுடன், மராத்திய கூட்டமைப்பு படைகள் மோதின. மராத்திய கூட்டமைப்பு படைகள் போரில் அதிர்ச்சி தோல்வி கண்டது.
 
 பின்னர் 1772ல் மராத்தியக் கூட்டமப்பின் [[பேஷ்வா]] முதலாம் [[மாதவராவ்|மாதவராவின்]] மறைவிற்குப் பின்னர், மராத்தியக் கூட்டமைப்பு பல பகுதிகளாகப் பிரிக்கப்பட்டு, பேஷ்வாவால் நியமிக்கப்பட்ட மராத்தியப் படைத்தலைவர்களின் வம்சத்தினர் ஆண்டனர். அவர்கள் முறையே: [[பரோடா அரசு|பரோடா]] பகுதிகளை [[கெயிக்வாட்]] மராத்திய வம்சத்தவர்களும், [[குவாலியர் அரசு|குவாலியர்]] பகுதிகளை [[ஓல்கர் வம்சம்|ஹோல்கர்]] வம்சத்தவர்களும், [[இந்தூர் அரசு|இந்தூர்]] பகுதிகளை [[சிந்தியா]] வம்ச மராத்தியர்களும் ஆண்டனர். மராத்திய [[போன்சலே]] வம்சத்தினர் தமிழ்நாட்டின் [[தஞ்சாவூர் மராத்திய அரசு]], தற்கால [[மகாராட்டிரா]]வில் உள்ள [[நாக்பூர் அரசு]], [[சதாரா அரசு]]  மற்றும் [[அக்கல்கோட் அரசு]] போன்ற 28 இராச்சியங்களை  ஆண்டனர். 
 
 இவர்கள் தங்களுக்குள் பிணக்குகள் கொண்டிருந்தாலும், தொடர்ந்து [[போர்த்துகேய கிழக்கிந்தியக் கம்பனி]] மற்றும் [[இந்தியாவில் கம்பெனி ஆட்சி|கிழக்கிந்தியக் கம்பெனி]] ஆட்சியாளர்களுக்கு எதிராக 1775 முதல் 1818 முடிய  போரிட்டனர்.  
 
 1802ல் [[ஓல்கர் வம்சம்|ஓல்கர் வம்சத்தவர்கள்]] ஆண்ட [[குவாலியர் அரசு|குவாலியர் அரசை]] போரில் கிழக்கிந்திய கம்பெனி ஆட்சியாளர்கள் கைப்பற்றினர். [[பேஷ்வா]] ''இரண்டாம் பாஜிராவ்''   ஆங்கிலேக் கிழக்கிந்திய கம்பெனியின் பாதுக்காப்பைக் கோரினார். எனவே 1818ல் மராத்தியக் கூட்டமைப்பு சிதைவுற்றது. &lt;ref&gt;[https://www.britannica.com/place/India/The-Marathas The Marathas]&lt;/ref&gt;
 
 [[பிரித்தானிய இந்தியா]]வில்  மராத்திய கூட்டமைப்பில் இருந்த மன்னர்கள், ஆங்கிலேயர்களுக்கு ஆண்டு தோறும் [[திறை|கப்பம்]] செலுத்திக் கொண்டு தங்கள் அரசை, இராணுவப் படை இல்லாத [[மன்னர் அரசு (பிரித்தானிய இந்தியா)|சுதேச சமஸ்தான]] மன்னர்களாக ஆண்டனர். பின்னர் இந்திய விடுதலைக்குப் பின்னர், 1948ல் மராத்திய சுதேச சமஸ்தானங்கள், [[இந்திய அரசு|இந்திய அரசுடன்]]  இணைந்தது.
 
 ==மராத்திய கூட்டமைப்பில் இருந்த அரச குலங்களும், இராச்சியங்களும்==
 
 {| class=&quot;wikitable sortable&quot; width=&quot;100%&quot;}
 |-
 ! வம்சம் !! அரசு !! மாநிலம்
 |-
 | [[போன்சலே]] || [[சதாரா அரசு|சதாரா]], [[நாக்பூர் அரசு|நாக்பூர்]], [[கோல்ஹாப்பூர் அரசு|கோலாப்பூர்]], [[அக்கல்கோட் அரசு|அக்கல்கோட்]], [[தஞ்சாவூர் மராத்திய அரசு|தஞ்சாவூர்]] || [[மகாராட்டிரா]] மற்றும்   [[தமிழ்நாடு]].
 |-
 | [[கெயிக்வாட்]] || [[பரோடா அரசு]] || [[குசராத்து|குஜராத்]].
 |-
 | [[ஓல்கர் வம்சம்|ஹோல்கர்]] ||  [[இந்தூர் அரசு]] || [[மத்தியப் பிரதேசம்]]
 |-
 | [[சிந்தியா]] ||[[குவாலியர் அரசு]] || [[மத்தியப் பிரதேசம்]]
 |-
 | பவார் || திவாஸ் &amp; சத்தர்பூர் அரசு  || [[மத்தியப் பிரதேசம்]]
 |-
 | பவார் || தார் அரசு || [[மத்தியப் பிரதேசம்]]
 |-
 | கோர்படே || முட்கல் அரசு  || [[கருநாடகம்]]
 |-
 |}
 
 ==மேற்கோள்கள்==
 &lt;references/&gt;
 
 ==வெளி இணைப்புகள்==
 * [http://swapsushias.blogspot.in/2011/09/maratha-confederacy.html#.WUQM0evfo2w The Maratha Confederacy]
 {{மராட்டியப் பேரரசு}}
 [[பகுப்பு:மராட்டியப் பேரரசு]]
 [[பகுப்பு:இந்திய அரச மரபுகள்]]